钦定古今图书集成/历象汇编/岁功典/第098卷 > 《书经》 > 洪范
## 钦定古今图书集成/历象汇编/岁功典/第098卷 > 《书经》 > 洪范

八庶征：“曰燠，曰寒。”

〈大全〉陈氏大猷曰：阴退阳进则成燠，阳退阴进而成寒，燠寒则一气之循环往来者为之。　陈氏曰：燠热凉寒，四时之气也，止言燠寒者，燠者热之始，寒者凉之极也。

曰“休征”，曰哲，时燠若。曰谋，时寒若。

〈大全〉朱子曰：哲是昭融，便自有和暖底意思，所以便说时燠顺应之。谋是藏密，便自有寒结底意思，所以便说“时寒顺应之。”

曰《咎征》：曰“《豫》，《恒》燠若。”曰“《急，恒》寒若。”

〈大全〉陈氏大猷曰：哲之反，则犹豫不明，故为“豫。”豫则解缓，故常燠。谋之反，则不深密而急躁，急则缩栗，故常寒。